Súkromná stredná športová škola GAUDEAMUS
Dudvážska 6, 821 07 Bratislava


Z Á P I S N I C A

zo zasadnutia pedagogickej rady za II. polrok - triedy IV.G, IV.M 
šk. r. 2025/2026 konaného dňa 12.05.2026

Prítomní:  podľa prezenčnej listiny (uložená v archíve školy)
Program:	1.  Otvorenie a privítanie
2. Vyhodnotenie výchovno-vzdelávacích výsledkov za II. polrok - triedy IV.G, IV.M                                      
     šk. r. 2025/2026 - SSŠŠ GAUDEAMUS  
3. 	Rôzne
4. 	Záver
         
K bodu 1/  
Poradu otvorilo a prítomných privítalo vedenie školy.
K bodu 2/  
Vyhodnotenie výchovno-vzdelávacích výsledkov SSŠŠ GAUDEAMUS za II. polrok - triedy IV.G a IV.M šk. r. 2025/2026. Triedni profesori jednotlivých tried oboznámili všetkých pedagógov s dosiahnutými výchovno-vzdelávacími výsledkami študentov svojej triedy. Jednotlivé správy o výchovno-vzdelávacích výsledkoch za II. polrok - triedy IV.G a IV.M šk. r. 2025/2026 sú prílohou tejto zápisnice. 
PODKLADY K PEDAGOGICKEJ RADE
Trieda: IV.G
Školský rok: 2025/2026
Počet žiakov: 1 (1 PUP)
Prerušenie štúdia: -
Pristúpil: -
Vystúpil: -
Návrh na pochvalu riaditeľom školy: 1 žiak (za výborný prospech s priemerom do 1,5).
Pochvala tr. profesorom: -
Návrh na pokarhanie riaditeľom školy: -
Pokarhanie tr. profesorom: -
Návrh na zníženú známku zo správania:
na 2. stupeň: 3 žiaci (za vysoký počet neospravedlnených hodín).
na 3. stupeň: -

Dochádzka: 1360 vymeškaných hodín (z toho 1294 ospravedlnených, 66 neospravedlnených).
Prehľad najvyššieho počtu ospravedlnených hodín: 135 hodín, 116 hodín, 114 hodín.
Prehľad najvyššieho počtu neospravedlnených hodín: 23 hodín, 21 hodín, 13 hodín.
Počet vymeškaných hodín na žiaka (bez PUP): 97,14
Nedostatočný prospech: -
Neklasifikovaní: -
Zápisy za porušenie vnútorného školského poriadku: - 
Trieda: IV.M
Školský rok: 2025/2026
Počet žiakov:	11
Prerušenie štúdia: - 
Pristúpil: - 
Vystúpil: - 
Návrh na pochvalu riaditeľom školy: 1 žiak (za výborný prospech s priemerom do 1,5).
Pochvala tr. profesorom: - 
Návrh na pokarhanie riaditeľom školy: 1 žiak (za vysoký počet neospravedlnených hodín v počte 8).
Pokarhanie tr. profesorom: - 
Návrh na zníženú známku zo správania:
na 2. stupeň: -
na 3. stupeň: -
Dochádzka: 414 vymeškaných hodín (z toho 12 neospravedlnených), priemer 37,64 hodín na žiaka.
Prehľad najvyššieho počtu ospravedlnených hodín: 118 hodín, 83 hodín, 61 hodín.
Prehľad najvyššieho počtu neospravedlnených hodín: 8 hodín, 4 hodiny.
Zápisy za porušenie vnútorného šk. poriadku: Zaznamenané opakované vyrušovanie na vyučovacích hodinách.
Nedostatočný prospech: -
Neklasifikovaní: -
Poznámky: 
Trieda IV.M vykazovala vyššiu aktivitu a temperamentnejšie správanie, čo sa prejavovalo najmä zvýšeným záujmom o športové aktivity počas prestávok. U vybraných žiakov bolo riešené opakované narúšanie vyučovacieho procesu, konfliktné správanie voči spolužiakom, prípadne problémy s dochádzkou a zvládaním emócií, čo si vyžiadalo intenzívnu komunikáciu so zákonnými zástupcami a individuálny prístup pedagogických zamestnancov. Zároveň boli vyzdvihnutí a pochválení viacerí žiaci, ktorí si vzorne plnili svoje školské povinnosti a preukázali vysokú šikovnosť počas celého štúdia.
K bodu 3/
Konateľka:
· Informovala prítomných o priebehu maturitných skúšok a požiadala pedagogických zamestnancov o súčinnosť počas ich prípravy a realizácie. 
· Pozvala prítomných na spoločný obed dňa 21.05.2026, organizovaný pri príležitosti Dňa učiteľov. 
· Vyjadrila poďakovanie za pomoc pri údržbe interiéru a uviedla, že zúčastnení zamestnanci budú adekvátne odmenení. 
· Informovala o doručení internej smernice „Evidencia pracovného času“ na e-mailové adresy zamestnancov. Požiadala o jej naštudovanie a následné podpísanie oboznámenia sa so smernicou na sekretariáte školy. 
· Vyzvala prítomných na včasné a riadne plnenie pracovných povinností. 
· Požiadala učiteľov, aby pri vyhodnocovaní školských aktivít explicitne uvádzali ich súlad so Štátnym školským vzdelávacím programom.
Riaditeľ:
· Informoval prítomných o ďalšom postupe pri výmene okien, ktorá začne vo štvrtok 14. 05. 2026. Upozornil, že počas tohto dňa a nasledujúceho dňa bude výučba prebiehať podľa náhradného rozvrhu. 
· Požiadal zamestnancov, aby v kabinetoch a triedach zatiaľ nepresúvali nábytok späť k oknám, nakoľko budú na mieste prebiehať nadväzujúce práce. 
· Uviedol, že slávnostný nástup aj záverečné vyhodnotenie maturitných skúšok sa uskutoční v respíriu pri riaditeľni školy. 
· Oznámil prítomným, že slávnostné vyhodnotenie maturitných skúšok sa bude konať vo štvrtok 28. 05. 2026.
Zástupca RŠ:
· Požiadal pedagogických zamestnancov, aby po začiatku vyučovania o 08:00 hod. nevpúšťali oneskorených žiakov do budovy školy. Vstup im bude umožnený až po skončení vyučovacej hodiny. 
· Vyzval príslušných zamestnancov na vyplnenie dotazníka ohľadom školských akcií, ktorý bol doručený z Regionálneho úradu školskej správy (RUŠ) a následne im rozoslaný na e-mailové adresy zamestnancom. Vyplnené podklady je potrebné zaslať priamo zástupcovi riaditeľa školy. 
· Uložil povinnosť skontrolovať všetky plány k vyučovacím predmetom vrátane správnosti počtu hodín kvôli zverejneniu na webovom sídle školy, a to v termíne do 15. 06. 2026 do 10:30 hod. 
· Informoval o potrebe kompletnej prípravy a uzatvorenia katalógov pre triedy IV. M a IV.G. 
· Uložil povinnosť kompletne vypratať nábytok z maturitných tried do pohybového štúdia a pripraviť učebne v termíne do 22. 05. 2026 do 12:35 hod. podľa určeného rozdelenia zodpovednosti pedagogických zamestnancov za jednotlivé učebne (Multimediálna učebňa, Trieda 4. G, Trieda 2. A, Odborná učebňa cudzích jazykov).
· Vyjadril poďakovanie za pomoc pri kontrole harmonogramu maturitných skúšok a informoval, že skúšky budú prebiehať maximálne do 15:00 hod. Zároveň upozornil skúšajúcich učiteľov na povinnosť zabezpečiť osobnú starostlivosť o predsedu maturitnej komisie.
K bodu 4/ 
Vedenie školy poďakovalo všetkým prítomným a ukončilo poradu.
V Bratislave, dňa 14.05.2026

Zapísal: určený zapisovateľ 
Overil: určený overovateľ
------------------------------------------------------------------------------------------------------------------- Upozornenie: Originál podrobnej zápisnice zo zasadnutia pedagogickej rady vrátane všetkých neanonymizovaných príloh a prezenčnej listiny je k nahliadnutiu na sekretariáte školy.

